Ko e talo ko e fuʻu ʻakau ia, ʻoku mahuʻinga lahi maʻa e meʻatokoni. Ko e ongo faʻahinga mahuʻinga taha ko e talo tonga mo talo futuna. Ko e talo tonga ʻoku sai taha ʻa ʻene aka, ko e talo futuna ʻoku sai ange ʻa ʻene lou, ko e lū palau.

Naʻe fatu ia ʻa e fasi ʻo e Taumaiā mo e Fuifuikula mo e ʻElito e kakala hingoa mo e Lou kie mei Haʻamoa mo e Tauʻolunga ʻo Titilupe Fanetupouvavaʻu Tuita mo e Poʻulikaeʻeva mo e Fatuʻa ki ʻAhononou mo e Fehuʻi mo e hā fua lahi.

Ko e touhuni ko e fuʻu ʻakau lahi ia. ʻOku ui foki ko e Messerschmidia argentea, pe Argusia argentea. Ko e argentea, ʻa ia ko hono 'uhinga ko e lanusiliva pe ko e ʻasi siliva ʻi lalo ʻo e lau. ʻOku ongoongoa ʻa e ngaahi fuʻu touhuni ʻi he Hala Vuna ʻi Nukuʻalofa.

Ko e henga ko e manupuna tuʻufonua ʻi Tongá ni, kā ʻoku ʻikai ʻi he ngaahi motu ʻoku ʻi ai haʻanau kumā ʻato. ʻOku ʻilo ʻi Late, Niuafoʻou, Tofua mo ʻEueiki. ʻOku ʻilo foki ʻi Fafā, Haʻafeva, Fotuhaʻa, Tungua, ʻUiha, Tafahi, pea mo e Haʻamoa mo e ʻotu motu Lau.

Ko e ʻuluaki mēmipa ʻeni mei he fale ʻo haʻa moheofó kuo kau ki he Siasi ʻo Sīsū Kalaisi ʻo e kau māʻoniʻoni he ngaahi ʻaho ki mui ní pea ko e fuofua papitaiso foki ia ʻi Tongatapu hili e tūʻuta mai ʻa e ongo faifekau mei Vavaʻu, ko William F Winn mo George W Seeley, 17 ʻo Maʻasi 1911. Naʻe fakahoko e ʻouaú ni ʻe misi uini he ʻaho 15 ʻo Siulai 1911, ʻi he matātahi Fongoloá, feʻunga mo e tuʻuʻanga ʻo e falemahaki he ʻaho ko iá. Naʻe hāʻele ki ai ʻa kingi Siaosi Tupou II, ke ʻafio tonu ki he ouau ʻo e papitaisó. Naʻe tatala e pulonga e maká ni e kuini Halaevalu Mataʻaho ʻi he ʻaho 22 ʻo Sune 2007 ʻi he manatu ʻofa ki siʻi Tupou Moheofó ʻa ia ne pekia he 1918.

Paʻanga, TOP, T$, ko e maka mo e pepa fefakatauʻaki ia. Ko e fakamatala ʻo e ʻakau paʻanga mo e tupuʻanga ʻo e hingoa, vakai ki he paʻanga (ʻakau).

Ko e ʻuluʻingeli (hingoa taʻefakalakanga, mei he lea fakakuki) ko e fuʻu ʻakau siʻi ia, ʻomi ki Tongá ni, tupu ʻi he ngaahi ngoue ʻe niʻihi.

Ko e manupuna ko e monumanu filo siliva ia mo e toto mafana. ʻOku ne kau ki he haʻa lahi ʻo e monumanu veʻefā. Ka ʻoku toe pē ʻa e vaʻe ʻe ua moʻoni (ko e ongo vaʻe ʻi mui) ki he manupuna kotoa pē, pea naʻe liliu ʻa e vaʻe ʻi muʻa ki he ongo kapakau. ʻOku lahi ange ʻo e fanga manupuna ʻoku lava ke nau puna.

He onopooni ʻoku ʻikai ngāueʻaki ʻe he kau saienisi ʻa e ongo meʻa ko e ""tengaʻiʻakau telefua"" mo e ""ʻufiʻufi"" ʻi heʻenau fakafaʻafaʻahinga ʻo e ngaahi meʻamoʻui. ʻOku pehē: he onopooni ʻoku toe ʻa e ngaahi vahe ʻe 5 ʻi he ʻuluʻivahe ʻo e ""ʻakau tengaʻiʻakau"", ko e ngaahi ponga paame mo e ʻakau fuasiliva mo e ʻakau paini mo e ʻakau sukau mo e ʻakau matala. ʻOku sai pē ko e ongo meʻa ""tengaʻiʻakau telefua"" mo e ""ʻufiʻufi"" ʻoku ngāueʻaki pē ʻi he lea faingofua.

Naʻe tuʻu ʻa e fuʻu fetaʻanu ʻi he ʻapi meʻaʻanga ʻo Fielakepa ʻi Haveluloto, ʻoku ui Piki-pea-vela, ko e heilala ʻo e kolo ē. Kā ʻoku ʻikai ha heilala, ko e fetaʻanu pē mo ʻene toʻi ʻoku piki, pea vela.

Ko Nafualu mahuʻinga taha, ko e feituʻu ia ʻi he vahe hihifo ʻo Tongatapu. ʻOku tuʻu ʻi he Hala Hihifo ʻi he vahaʻa ʻo Puke & Hōfoa pea mo Matafonua & Fatai. ʻoku tuʻu ʻi ai ko e kolisi Siaʻatoutai. Ko e konga ia ʻo Haʻamea.